Radiohead

Radiohead ir angļu alternatīvā roka grupa no Ebingdonas pie Temzas, Oksfordšīras grāfistes. Visu grupas pastāvēšanas laiku tās sastāvs ir palicis nemainīgs: Toms Jorks (balss, ģitāra, klavieres), brāļi Džonijs Grīnvuds (soloģitāra, citi instrumenti) un Kolins Grīnvuds (basģitāra), Eds Obraiens (ģitāra, otrā balss) un Fils Selvejs (bungas).

Radiohead 1992. gadā izlaida savu pirmo singlu "Creep". Šī dziesma nekļuva populāra uzreiz, tikai dažus mēnešus pēc grupas pirmā albuma "Pablo Honey" (1993) izdošanas. Grupas popularitāte Apvienotajā Karalistē pieauga līdz ar otrā studijas albuma "The Bends" izdošanu 1995. gadā. 1997. gadā grupa izdeva savu trešo studijas albumu - "OK Computer", kas atnesa grupai arī starptautisku slavu. Šis albums bieži vien tiek atzīmēts kā viens no deviņdesmito gadu labākajiem albumiem. Pitchfork to ierindo trešajā vietā 150 labāko deviņdesmito gadu albumu sarakstā, bet Rolling Stone – trešajā vietā savā 100 labāko deviņdesmito gadu albumu sarakstā.

2000. gadā izdotais albums "Kid A", kā arī 2001. gadā izdotais "Amnesiac" iezīmējās ar izmaiņām grupas muzikālajā stilā, vairāk eksperimentējot ar elektroniskās mūzikas, krautroka, postpanka, kā arī džeza elementiem. Šie albumi atnesa grupai vēl lielāku popularitāti. 2003. gadā izdotajā "Hail to the Thief" bija atrodami visi stilistiskie Radiohead elementi. 2007. gadā tika izdots 7. studijas albums "In Rainbows", kas iezīmējās ar to, ka to varēja iegādāties digitāli, pircējam pašam nosakot cenu. Tiesa, lielākā daļa pircēju izvēlējās nemaksāt neko, bet vidējā par albumu samaksātā cena pasaulē bija 6 ASV dolāri. Diska formātā albums tika oficiāli izlaists 2007. gada 31. decembrī.

Radiohead līdz šim ir izdevusi deviņus studijas albumus, kopumā līdz 2018. gadam pārdodot gandrīz 40 miljonus ierakstu kopiju.

2019. gadā grupa tika uzņemta Rokenrola slavas zālē.https://www.musikexpress.de/radiohead-wurden-in-die-rock-roll-hall-of-fame-aufgenommen-1221657

 Diskogrāfija 

GadsVāksNosaukumsPapildinformācija199380pxPablo Honey Pirmais studijas albums
 Izdots 1993. gada 22. februārī199680pxThe Bends Otrais studijas albums
 Izdots 1995. gada 13. martā199780pxOK Computer Trešais studijas albums
 Izdots 1997. gada 16. jūnijā200080pxKid A Ceturtais studijas albums
 Izdots 2002. gada 2. oktobrī200180pxAmnesiac Piektais studijas albums
 Izdots 2001. gada 4. jūnijā200380pxHail to the Thief Sestais studijas albums
 Izdots 2003. gada 9. jūnijā200780pxIn Rainbows Septītais studijas albums
 Izdots 2007. gada 10. oktobrī201180pxThe King of Limbs Astotais studijas albums
 Izdots 2011. gada 18. februārī201680pxA Moon Shaped Pool Devītais studijas albums
 Izdots 2016. gada 8. maijā
 Ārējās saites 
 Radiohead.com, oficiālā mājaslapa
 RHDiscog.com, diskogrāfija

 Atsauces un piezīmes 


Kategorija:1980. gadu mūzikas grupas
Kategorija:1990. gadu mūzikas grupas
Kategorija:2000. gadu mūzikas grupas
Kategorija:2010. gadu mūzikas grupas
Kategorija:Anglijas rokgrupas
Kategorija:Anglijas elektroniskās mūzikas grupas
Kategorija:Anglijas alternatīvā roka grupas
Kategorija:Anglijas eksperimentālā roka grupas
Kategorija:Grammy balvas ieguvēji